Tannayt i nexdem teǧǧa-aneɣ ad nwali inelmaden iɛebawalen ur ssinen ara amawal n tmaziɣt, seɛɛun ccek deg wawalen dayen i ten-yeǧǧan ur ssenfalyen ara, ssexlaḍen amawal n tutlayt-nsen tayemmat d tin n tmaziɣt, akken i nwala daɣen ur yelli ara aselmed n umawal i yiman-is, ma nmuqel ɣer wazal yesɛa uselmed n timawit d umawal deg tarrayin n uselmed n tutlayin tiberraniyin, ula d Boulifa deg uselmed-ines i teqbaylit deg tallit n temharsa yefka azal i uselmed n timawit d umawal, ulac tamsirt ur nesɛi ara amawal i ilaq ad yissin unelmad, ad t-yessexdem deg temsirin ara d-yeddun, dayen i yeǧǧan inelmaden-agi ur lemden ara amawal n tmaziɣt.